Pročitaj još jednom pripovijetku Avantura.

Sigurno i ti imaš barem jednu svoju avanturu.

Razmisli o tome i napiši u par rečenica svoju avanturu, što se tebi zanimljivo dogodilo.

Piši punim rečenicama.

Napiši gdje si bio, s kim si bio te u koje vrijeme.

Zatim ispričaj što se zanimljivo dogodilo. Na kraju, napiši što si naučio iz svoje avanture.

**UVOD:**

Jednog dana, bio sam… (napiši s kim, gdje i kada)

**GLAVNI DIO:**

Tada se dogodilo ovo:

**KRAJ:**

Uvijek ću se toga sjećati. Naučio sam da…

PRIMJER:

KIŠA JE POKVARILA DAN U ZOOLOŠKOM VRTU

Jednoga dana prošle jeseni išla sam s obitelji u Zoološki vrt.

Zoološki vrt je u Zagrebu.

Vozili smo se autom.

Uzela sam za put grickalice i sokove.

Kada smo došli u Zagreb počela je jako padati kiša.

Tada sam shvatila da nemamo kišobran.

Bila je nedjelja i trgovine nisu radile.

Tada smo se okrenuli kući.

Nismo bili u Zoološkom vrtu.

Uvijek ću se toga sjećati.

Naučila sam da nikada više ne idem na daleki put bez kišobrana.

UVOD: Prošle jeseni sam išla u zoološki vrt u Zagreb.

GLAVNI DIO: Padala je kiša i nismo imali kišobrane.

Morali smo se okrenuti kući. Nismo bili u zoološkom vrtu.

KRAJ: Naučila sam da više na daleki put ne idem bez kišobrana.